
Narva                                                                                                  __.__.____.a nr _____

TRANSPORDIVOOLU KORRALDAMISE JA JÄRJEKORRA TAGAMISE KORD
Määrus kehtestatakse vastavalt Kohaliku omavalitsuse korralduse seaduse § 6 lõike 3 punktile 2 ja § 22 lõike 2 ning Narva Linnavolikogu 21.10.2004. a määrusega nr  48/41 kinnitatud „Transiittranspordi liikumise korrale“.
I. ÜLDSÄTTED
1. Käesolev Kord on kohustuslik kõigile autojuhtidele, kelle sõiduvahendid liiguvad Narva linna territooriumil vastavalt Narva Linnavolikogu 21.10.2004. a määrusega nr  48/41 kinnitatud „Transiittranspordi liikumise korrale“.   

2. Vastavalt antud Korrale toimub transpordivoolu korraldamine ja järjekordsuse tagamine Narva linna territooriumil, välja arvatud Narvas aadressil Rahu 4a asuv transiittranspordi plats.

3. Transpordivoolu reguleerimine transiittranspordi platsi piires toimub vastavalt transiittranspordi platsi valdaja poolt kinnitatud „Transiittranspordi platsi kasutamise eeskirjale“.

II. TRANSPORDIVOOLU JÄRJEKORRA KUJUNDAMINE
4. Vabade kohtade puudumisel antud Korra 2. punktis nimetatud transiittranspordi platsil toimub transpordivoolu järjekordsuse kujundamine Narva linna territooriumil piiripunkti suunas.  Käesolevas punktis nimetatud järjekordsus algab sissesõidust transiittranspordi platsile ning kulgeb mööda Rahu tänavat ja Tallinna maanteed kuni Narva linna halduspiirini ning edasi.

5. Antud Korra 4. punktis nimetatud järjekordsuse olemasolu korral koostab transiittranspordi platsi valdaja järjekorras olevate autode loetelu, näidates nende registreerimisnumbreid. Autode järjekorra loetelu koostamisel kantakse loetellu järjekorras tegelikult olevad Eesti-Venemaa piiri ületamiseks vajalikke nõuetekohaseid dokumente omavad sõiduvahendid. Antud punktis nimetatud loetellu kandmisele kuuluvate autode arv ei pea olema vähem kui eelmise nädala jooksul transiittranspordi platsilt piiripunkti suunas välja sõitnud vastavate autode ööpäeva keskmine arv.

6. Vastavalt antud Korra nõuetele koostatud loetelu pannakse üles transiittranspordi platsi sissesõidu juures oleva posti infotahvlile ja on aluseks vastava sõiduvahendi sissesõidu järjekorrale transiittranspordi platsile.

7. Transiittranspordi platsi valdaja teostab vastavalt antud Korra 5. punktis nimetatud loetelule autode organiseeritud vastuvõttu transiittranspordi platsile kaks korda ööpäevas vastavalt „Transiittranspordi platsi kasutamise eeskirjale“.

8. Antud Korra 5. punktis nimetatud loetelu koostatakse igal päeval pärast autode jooksva ööpäeva jooksul toimunud esimese organiseeritud sissesõitu transiittranspordi platsile.  

9. Transiittranspordi platsi valdaja teostab Narva linna territooriumil piiripunkti suunas liikuva transpordivoolu järjekorra järgimise kontrolli, vastutab antud Korra 5. punktis nimetatud loetelu koostamise õigsuse ja selle järgimise eest sõiduvahendite sissesõidul transiittranspordi platsile.

10. Antud Korra 5. punktis nimetatud loetellu kantud, kuid transiittranspordi platsile sissesõitmata jäänud, auto kuulub kandmisele antud Korrale vastavalt koostatavasse igapäevasse loetellu vaid juhul, kui see on tegelikult järjekorras igapäevase loetelu koostamise hetkel.  
III.  RAKENDUSSÄTTED

11. Arvestades seda, et vedajatel puudub reaalne võimalus iseseisvalt teostada transpordivoolu järjekorra järgimise kontrolli, on antud Korra 5. 6. 7. ja 9. punktis nimetatud funktsioonid, mida täidab transiittranspordi platsi valdaja, vedajate õiguste ja huvide kaitsmisele suunatud teenus järjekorra rikkumisega sissesõidu vastu transiittranspordi platsile ning kuulub tasustamisele autojuhi poolt 160 Eesti krooni ulatuses iga sõiduvahendi eest.

12. Transiittranspordi platsi valdaja korraldab antud Korras nimetatud tasu vastuvõttu, säilimist ja raamatupidamisaruandluses kajastamist ning kulutab laekunud vahendeid Narva linna territooriumil piiripunkti suunas liikuva transpordivoolu järjekorra tagamisega seotud kulude katmiseks.  
13. Käesolev Kord ei laiene diplomaatilisi registrinumbreid kandvate, Eesti Vabariigi riigiasutustele ja kohalike omavalitsuste organitele kuuluvatele ning kiirestiriknevaid kaupu vedavatele sõiduvahenditele.

14. Narva Linnavalitsusel paigaldada Tallinna maanteele Narva linna halduspiirist kuni ristmikuni Rahu tänavaga ning Rahu tänavale ristmikust Tallinna maanteega kuni sissesõiduni transiittranspordi platsile peatust keelavad liiklusmärgid, v.a Eesti-Venemaa piiri ületamiseks nõuetekohaselt vormistatud dokumente omavad sõiduvahendid.  
15. Määrus jõustub __.__.____. a.
Mihhail Stalnuhhin 

TRANSPORDIVOOLU KORRALDAMISE JA
JÄRJEKORRA TAGAMISE KORD
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu määruse eelnõuga.

2. Volitada Linnakantselei nõunik õigusküsimustes P. Nyakk´i antud küsimust ette kandma Narva Linnavolikogu istungil.

